IV 
PRAEFATIO. 
Voti igitur jam compos, cursum illico in Graeciam flexit Professor 
noster. Iter sane inchoabat anno 1785, hoc consilium in animo prae- 
cipue habens, quo pacto Historiam Naturalem Graeciae, Agriculturam 
et Medicinam rite illustraret. Nullius addictus jurare in verba , omnia 
quae prisci viri olim de re rustica dixissent, cum suis practicis obser- 
vationibus conferre statuit. Pictorem egregii nominis Ferdinandum 
Bauer, cujus virtutem icones nostrae exhibent, secum duxit. Atque 
ita ad omne officii munus instructus, cum jam multo labore per Ger- 
maniam, Italiam, Siciliamque peragravisset, tandem ad insulas conti- 
nentemque Graeciae pervenit. Hic biennium commoratus, domum 
anno 1787 revertit, thesauro plantarum siccatarum iconumque prae- 
diviti onustus. Nec mora, ad propositum primarium exequendum, 
nempe illustrationem evulgationemque Florae Graecae, toto pectore 
sedulus incubuit. Primus labor fuit quae in itinere collegerat studiosis- 
sime investigare, deinde cum libris collectaneisque Sherardianis Oxoniae 
conservatis, Banksianis Londini, et Museo Linnaeano, quod aliquot 
abhinc annis mihi jure emptum cesserat, omnia comparare. Cum vero 
totus in hoc esset, inceptum opus ad umbilicum ducere nequivit ; 
quippe plurima, ad labores adimplendos necessaria, aut omnino praeter- 
missa, aut nimis negligenter observata fuisse, sensit. Hinc visum est 
vestigia rursus in Graeciam ferre, si qua quae deficerent liceat supplere. 
Hoc itinere feliciter peracto, domum secundo rediit anno 1795. At 
interim ardor animi vires corporis absumpserat. Patriae redditum eheu ! 
mors excepit. 
Ad postremam vero diem usque solicitus, ne frustra tantum operae 
insumpserit, posthumam investigationum botanicarum publicationem in 
animo conceperat, eandemque ad ordinem quendam redegerat. Impri- 
mis mille plantas sub titulo Florae Graecae, in decem volumina folio 
digestas, omnes descriptas et rite depictas, singulo nempe volumine 
centum plantas continente, edi voluit. Quin et eodem tempore Pro- 
dromum Florae Graecae octavo, omnino sine iconibus, evulgandum 
jussit. Porro testamenti sui curatores, amicos omni laude dignos, Do- 
minum Johannem Hawkins, prioris itineris postremique maxima ex 
parte socium, et Dominum Thomam Platt postulavit, ut diligenter 
exquirerent qui opera haec juris publici faceret, qui etiam characteres 
